**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának 2016. április 18-i ülésére**

**Tájékoztató betétlekötésről**

Szombathely Megyei Jogú Város Önkormányzatának Szervezeti ás Működési Szabályzata alapján a Gazdasági és Városstratégiai Bizottság a pénzügyekkel, vagyongazdálkodással kapcsolatos feladatai körében javaslatot tesz az átmenetileg szabad pénzeszközök 1-3 hónap közötti lekötésére, illetve felhasználására. E javaslattételi jogát két bizottsági ülés közötti időszakban – az utólagos tájékoztatás kötelezettségével – a bizottság elnöke útján gyakorolja.

A 2015. évben befolyt jelentős mértékű helyi adó bevételek és a Szent Márton Emlékévhez kapcsolódó beruházások megvalósításához kapott központi támogatás lehetővé tették az Önkormányzat számára, hogy az átmenetileg szabad pénzeszközök lekötésre kerüljenek.

A betét lekötési ajánlatok alapján a várható hozam és lekötéssel kapcsolatban felmerülő költségek mérlegelését követően, a Gazdasági és Városstratégiai Bizottság elnökének egyetértésével az UniCredit Bank Zrt ajánlata került elfogadásra az alábbiak szerint:

* Szent Márton Emlékévhez kapcsolódó beruházások 2.500.000 eFt támogatási összegéből 2.000.000 eFt 3 hó lekötéssel 1,05% kamat feltétellel
* költségvetési elszámolási számlán lévő összegből 1.000.000 eFt 3 hó lekötéssel 1,05% kamat feltétellel.

Kérem a Tisztelt Bizottságot, hogy az előterjesztést megtárgyalni és a határozati javaslatban foglaltakat elfogadni szíveskedjék.

**Szombathely, 2016. április „ ”**

**/: Molnár Miklós :/**

**Határozati javaslat**

**…./2016. (IV. 18.) GVB határozat**

A Gazdasági és Városstratégiai Bizottság a két bizottsági ülés közötti időszakban a bizottság elnöke által javasolt betétlekötésről szóló utólagos tájékoztatást elfogadja.

**Felelős:** Lendvai Ferenc, a Bizottság elnöke

Molnár Miklós alpolgármester

Dr. Károlyi Ákos jegyző

(A végrehajtásért felelős:

Stéger Gábor, Közgazdasági és Adó Osztály vezetője)

**Határidő**: azonnal